Legal Document

Category: 25

Text:
72. ΠΡΟΕΔΡΙΚΟ ΔΙΑΤΑΓΜΑ υπ' αριθ. 53 της 11/18 Μαρτ. 1994 (ΦΕΚ Α' 38) Επέκταση της διατάξεως της παρ. 4 του άρθρ. 1 του Νόμ. 988/79 (ΦΕΚ 258 τ. Α') που προστέθηκε με το άρθρ. 17 του Νόμ. 2109/92 (ΦΕΚ 205 τ. Α'), στον Στρατό Ξηράς και στην Πολεμική Αεροπορία". Άρθρο Μόνο.-1.Ταγματάρχες του Στρατού Ξηράς και Επισμηναγοί της Πολεμικής Αεροπορίας, που δεν έχουν περαιτέρω βαθμολογική εξέλιξη και συμπληρώνουν το συνολικό χρόνο αξιωματικού (20 έτη) της υποπαρ. 1δ του άρθρ. 1 του Νόμ. 988/1979, στον οποίο υπολογίζεται ο χρόνος Ανθυπασπιστού και υπαξιωματικού, που αναγνωρίζεται ως χρόνος αξιωματικού, σύμφωνα με την παρ. 7 του άρθρ. 9 του Ν.Δ. 178/1969, όπως τροποποιήθηκε, συμπληρώθηκε μεταγενέστερα και ισχύει σήμερα, λαμβάνουν μισθολογική προαγωγή Συνταγματάρχου και Σμηνάρχου αντίστοιχα. Οι ανωτέρω αποστρατευόμενοι σύμφωνα με τις διατάξεις των άρθρ. 33 και 36 του Ν.Δ. 178/1969 και του άρθρ. 1 του Νόμ. 482/1976 δεν δικαιούνται βαθμολογική προαγωγή στον βαθμό του Συνταγματάρχου ή Σμηνάρχου. 2.Η ισχύς του παρόντος δ/τος αρχίζει από την δημοσίευσή του στην Εφημερίδα της Κυβερνήσεως. Σελ. 230,398(α) Τεύχος 1385 Σελ. 52 - 642 36.Γ.α.72 Ιεραρχία και προαγωγές Αξιωματικών